Mikel Valverde

**Mikel Valverde Tejedor** (Gasteiz, Araba, 1966ko irailaren 6a) marrazkigilea da. Ernesto Valverde futbolariaren anaia, Euskal Herriko Unibertsitatean Arte Ederretako ikasketak egin zituen. 1995etik aurrera, irudigile aritzen da, besteak beste Bernardo Atxagarekin eta Juan Kruz Igerabiderekin.

## Ibilbide profesionala 
*Octopus* eta *La Luna de Madrid* agerkarien laguntzaile izan zen. 1985. urtean, Tebeos Kopón taldea sortu zuen.

Haur eta Gazte Literaturako ilustratzaile lanei ekin zien 1995ean. Espainiako Erresumako sektoreko argitaletxe handienekin argitaratu du, eta lan nabarmena egin du hainbat bildumatan, ospe handiko egileekin batera.

### Topaketa profesionalak 
* 2017: Mikel Valverde Irudika ekitaldian, Euskal Irudigileak elkarteak antolatutako Nazioarteko ilustrazio topaketa profesionala. (2017/11/10)

## Lanak 
### Komikiak 
Zenbait komiki egin ditu: *La aventura de la vida* (El Pregonero, 1995), *El comisario Canaille* (TMEO, Gasteiz, 1998) edo *Las aventuras de Jon Arkasuso: El botín de los gánsteres* (SM, Madrid, 2001). *TMEO*, *Ipurbeltz*, *El Víbora*, *Makoki* aldizkarietan eta *Gara* egunkarientzat (“Zazpika” zutabea) ere lan egin du.

### Haur literatura 
Haur literaturan, ilustratzaile gisa hasi zen 1985. urtean, beste egileekin batera elkarlanean.

Komikia eta zinema izan ditu erreferente; bereziki, John Ford estatubatuar zuzendariak bere filmetan pertsonaiak eraikitzeko erabilitako tratamendua.
 
1995. urtean, Mikel Garmendiarekin batera, *Belle, Landetako sirena* argitaratu zuen (Zubia, 1995), eta Bernardo Atxagaren *Xolak badu lehoien berri* (Erein, 1995). Atxagak berak animatu zuen marraztera.

Bernardo Atxagarekin Xola eta Bambulo pertsonaiak sortu zituen; Kirmen Uriberekin, Garmendia; Juan Kruz Igerabiderekin, Jonas, Joachim Friedrich, Lau lagun eta erdi bilduma.

Geroago, bera bihurtu zen irakurri nahi zituen istorioen sortzailea, pertsonaia batek zuen indarra ikusita. Horren adibide da Rita pertsonaiaren bilduma.
  
Idazletzat sortutako liburuak hauek dira:

* *Paula en Nueva York* (SM, 2005), SM argitaletxeak saritua.
* *Mozarten sekretua* (Zubia-Alfaguara, 2006).
* *Un perro llamado Danel* (SM, 2007).
* *Rita* bilduma:
** *Rita ez dago eztei eztitarako* (Elkar, 2015)
** *Rita eta alkimistaren ametsa* (Elkar, 2013)
** *Rita erraldoia* (Elkar, 2011)
** *Rita eta zilarrezko txoria* (Elkar, 2011)
** *Rita Robinson* (Elkar, 2010)
** *Ritak nobioa du* (Elkar, 2010)
** *Rita eta hilobi-lapurrak* (Elkar, 2009)
** *Rita Poloan* (Elkar, 2009)
** *Rita tenislari* (Elkar, 2009)
* *Nire aitaren botak*, Batela bilduma (Elkar, 2013).
* *Astroak gara*, Xaguxar bilduma (Elkar, 2017).

Lan kolektiboak:

* *Haurrentzako euskal poesiaren Antologia*. Miren Billelabeitia eta Jon Kortazar (Zubia, 2004).

### Diseinu lanak 
Agendak, gidak, diskoen azalak, liburuxkak eta kartelak diseinatzen ditu.

### Erakusketak 
* 1985 Los felices 85 (1985). Gasteiz, Artium, Olagibel aretoa.Ilustratzaile gasteiztarrak, hiriaren txokoak oinarritzat hartu hiria margotzen dute.
Partehartzaileak: Mikel Valverderekin batera: Alfredo Álvarez, Gorka Angulo Ochoa de Alda, José Ángel Benito, Mintxo, Juan Luis Dz. de Corcuera, Andoni Gaztelua, Kini, Hernández Landazabal, Mauro, Álvaro Ortega eta Javier Roa.
Erakusketa ibiltaria: Gasteiz, Zaragoza, Cáceres, Barcelona eta Madrilen.
Katalogoan Gasteizen txokoak ikusgarri, ilustraile talde batek ilustratuta.

* 2011 Cuentos imaginados: el arte de la ilustración infantil. Gasteiz, Artium, Mintegi aretoa (2011-04-15/ 2011/09/ 04). Haur Literaturari eta ilusrazioari buruzko erakusketa kolektiboa.

## Sariak 
* 1986: Gaztela eta Leoneko II. Komiki lehiaketa saria.

* 1988: Gernikako II. Lehiaketaren Komiki saria.
* 2005: Ilustrazioko Nazioarteko "Fundación SM" Saria lortu zuen, *Paula en Nueva York* obrarekin.

## Erreferentziak 
## Kanpo estekak 
*  «Mikel Valverde», *Auñamendi Eusko Entziklopedia*.
*  Mikel Valverderen webgunea.